Iwakken ad yaweḍ ɣer lebɣi-s, Admer n Uslelli Aɣelnaw yessefk fell-as ad dyelhu d snat lxedmat yesɛan azal ameqqran ɣef yiwen ubrid : yiwet d tigawt daxel n tmurt di tsertit d umennuɣ srid, tayeḍ berra i tmurt, s tallelt n yakk imsasa-nneɣ igmawanen, iwakken ddunit merra ad teḥṣu s tilin n temsalt n Lezzayer deg unnar. Aya d yiwen uxeddim ẓẓayen aṭas, yessefk fell-aɣ ad d-nheyyi akk ayen tesɛa tmurt d tizemmar n warraw-is d kra yellan d tiɣbula tiɣelnawin nniḍen. D ṣṣeḥ, amennuɣ ad iḍul maca s tilkint ad nsiweḍ ɣer yiswi, ulac din ccek.